lflage/wiki-talks huggingface dataset:
Sgwrs:Bugail

message: Roedd gwir angen yr erthygl yma, ond mae'n anwybyddu bugeilio fel ffordd o fyw nomadaidd (dwi wedi ychwanegu cyfeiriad cwta) mewn cyferbyniaeth a ffermio'r tir (hen hen ymraniad a welir yn hanes Cain ac Abel yn y Beibl, er enghraifft). Rhyfedd nad oedd sôn am fugeilio geifr chwaeth.
Hefyd, dwi ddim yn siwr am hyn, ar ddiwedd yr erthygl: "Cyn yr oes bresennol, dim ond mewn ardaloedd megis Israel, Gwlad Groeg, y Pyrenees, Mynyddoedd Carpathia, Cymru a'r Alban yr oedd cadw defaid yn beth cyffredin." (wnes i ychwanegu 'Cymru'). Efallai mai dyna sy ganddyn nhw ar "en", ond ai gwir hynny? Roedd yn gyffredin iawn yn Asia o Asia Leiaf i Fongolia, ac mae'n ffordd o fyw mewn sawl ardal arall ers canrifoedd.
Gellid sôn cryn dipyn am fugeilio yng Nghymru hefyd - mae'n dipyn o ystrydeb efallai, ond mae'n rhan o fywyd cefn gwlad Cymru ers canrifoedd (cofier am y Sistersiaid, er enghraifft). Ond mae hyn yn fan cychwyn da. Diolch i Thaf am osod y seilau. Anatiomaros 15:58, 17 Tachwedd 2008 (UTC)
thread_title: Ambell bwynt
Sgwrs Nodyn:Trefi Caerffili

message: Dw i wedi golygu'r nodyn drwy ychwanegu dolen at bentref Senghennydd, ond tydy'r newid ddim yn ymddangos yn y blwch ar waelod gwahanol erthyglau'r trefi (wel ddim un Bargod na Senghennydd ta beth). Ydw i wedi gwneud rhywbeth yn anghywir?
replies: text: Mae'n debyg mai angen diweddaru dy cache sydd angen os wyt ti wedi edrych ar y tudalennau eisioes. Thaf 16:01, 19 Tachwedd 2008 (UTC)
replies: text: :Na rhyfedd, wedi ei ffendio fo, anwybydda'r uchod. Roedd o i'w weld yn digwydd gan bod yna underscore rhwng "trefi" a "caerffili" yn hyrach na space. Thaf 16:04, 19 Tachwedd 2008 (UTC)
thread_title: Problem dechnegol?
Sgwrs Categori:Califfornia

message: Mae angen cysoni hyn a'r isgategoriau rywbryd. Yn gam neu'n gymwys, California ydy enw'r erthygl. Ond mae'n golygu hanner awr o waith efallai a dwi ddim eisiau gwneud hynny rwan rhag ofn fod 'na wrthwynebiad. Anatiomaros 19:37, 20 Tachwedd 2008 (UTC)
replies: text: Mi ro i gynnig arni, ai California neu Califfornia sydd well gen ti? Thaf 19:46, 20 Tachwedd 2008 (UTC)
replies: text: :Diolch am y cynnig, Thaf. Dwi'n meddwl ei bod yn well aros i weld be mae pobl eraill yn meddwl, yn gyntaf? Yn reddfol, mae'n well gennyf 'Califfornia', ond byddai rhai yn anghytuno efallai. Mae 'na fymryn o drafodaeth o beth amser yn ôl ar Sgwrs:California. Mae'n rhan o ddadl ehangach hefyd, e.e. Mecsico/Mexico. Ond beth bynnag ydy'r dewis rhaid i'r categoriau a'r erthygl fod dan yr un enw, wrth gwrs. Does dim brys mawr ond mae angen wneud o rywbryd.  Anatiomaros 20:01, 20 Tachwedd 2008 (UTC)
thread_title: Calif[f]ornia
Sgwrs:Cwmni Ieuenctid Dolwyddelan

message: Chlywais i rioed am y cwmni hwn. Oedd o'n bodoli? Mi ro i bythefnos am ateb neu ei osod yn y categori 'amheus.' Llywelyn2000 18:19, 22 Tachwedd 2008 (UTC)
replies: text: Mae'n erthygl anhygoel o hir a manwl am gwmni theatr mor anadnabyddus, ond roedd 'na gwmni o'r enw (ond bu rhaid imi siecio: gweler yma, i lawr y dalen). Fe weler, efallai, fod hynny'n godi problem arall i ni. Mae'r cyfeiriad at y Cwmni ar dudalen hysbysrwydd Paul Griffiths ar wefan cwmni gwaith theatr. Rwan, y peth yw mae'n ymddangos mai Paul ei hun, dan yr enw Paulpesda a chyfraniadau IP, sydd wedi sgwennu hyn a'r erthygl amdano fo ei hun. Dwi ddim yn dadlau nad ydy Paul (na'r Cwmni, mae'n debyg) yn haeddu erthygl yma, ond mae'n rhaid gofyn pa mor niwtral gall erthygl fod dan yr amgylchiadau hynny? Taswn i'n ddigon adnabyddus i feddwl fy mod yn haeddu erthygl yma baswn i byth yn meddwl am sgwennu'r erthgyl fy hun: gwaith rhywun arall, diduedd, ddylai hynny fod. Anatiomaros 20:14, 22 Tachwedd 2008 (UTC)
replies: text: :Bois bach. Bona fide solad. Mae'n rhaid mai fi oedd yn fyddar rhwng '90 a '94.

text: : Dy ail bwynt, Anatiomaros. Mmmm! Diddorol. Yn y byd sydd ohoni, Cymru fach, ayb efallai na fyddai ambell erthygl yn bodoli oni bai fod y bardd ei hun (wps, dramodydd oni'n feddwl!) yn ei sgwennu. Mae'n mynd i wybod y ffeithiau, wrth gwrs, ond ein gwaith ni ydy sicrhau fod y gwaith yn ddiduedd, yn niwtral ac heb ormod o frolio. Mae canaitau hyn yn sicrhau nad llyfwyr tinau neu gweision y sefydliad yn unig sy'n cael eu rhan o lyfr mawr Wicipedia. Fe synwch cymaint o Gymry da na chynhwyswyd yn Gwyddoniadur y Brifysgol neu'r Cydymaith - gan nad oedd eu hwynebau'n ffitio. O leia mi allwn ni yma, yn Wici, agor y drws i bawb: cyn belled fod y llith  o ansawdd ac yn niwtral ac yn gytbwys. Nid sensor mohonom, eithr porthorion.Llywelyn2000 22:22, 22 Tachwedd 2008 (UTC)
replies: text: ::Pwyntiau teg, Llywelyn. Gobeithio doeddwn i ddim yn swnio'n rhy negyddol. Ac eto i gyd mae'n anodd iawn, hyd yn oed gyda'r ewyllys gorau yn y byd, i rywun sgwennu'n niwtral amdano/amdani ei hun. Peth arall sy'n taro rwan am yr erthygl hon yn benodol yw'r ffaith does 'na ddim cymaint ag un cyfeirnod; ar gyfer sylw'r beirniaid, er enghraifft (ac ai cytbwys yw'r detholiad, sy'n ganmoliaeth i gyd?). Dwi'n siwr basa Paul ddim yn twyllo neb, ac eto i gyd mae'n rhaid derbyn ei air yn gyfangwbl am hyn achos does dim modd gwyrio'r ffeithiau (heb dwrio yn y llyfrgell am oriau efallai). Porthorion ydym, ond mae gennym ddyletswydd i sicrhau fod ffeithiau'n gywir hefyd, a sut allem ni farnu rhwng "y gwir a'r gau" - unwaith eto, dwi'n pwysleisio fod hyn yn sylw cyffredinol a dim byd yn erbyn Paul yn bersonol - heb yr adnoddau i wneud hynny? Dyna'r broblem. Anatiomaros 21:29, 23 Tachwedd 2008 (UTC)
replies: text: ::: Yn hollol. Cytuno gant y gant. Efallai fod yn bryd iddo ddangos y gall sgwennu am eraill yn ei faes, hefyd.Llywelyn2000 18:00, 24 Tachwedd 2008 (UTC)
thread_title: Dilysrwydd
Sgwrs:Mudo dynol

message: Fe ar y Saesneg?--Ben Bore 13:16, 27 Tachwedd 2008 (UTC)
replies: text: Cytuno, gan mai dyna beth mae'r erthygl yn sôn amdano. Bydd angen erthygl mudo adar hefyd ymysg eraill.

text: Dwi'n cymryd mai rhyw ardaloedd "Ddwyreiniol" mae MEDd a LlEDd yn cyfeirio atynt ond glywais i erioed y termau. Thaf 14:40, 27 Tachwedd 2008 (UTC)
replies: text: :Cytuno gant y cant fod angen symud hyn i Mudo dynol. Dim syniad yn y byd be mae'r talfyriadau yn fod i olygu! Anatiomaros 16:55, 27 Tachwedd 2008 (UTC)
replies: text: ::MEDd = gwlad Mwy Economaidd Ddatblygedig a LlEDd = gwlad Llai Economaidd Ddatblygedig. —Adam (sgwrs • cyfraniadau) 23:14, 27 Tachwedd 2008 (UTC)
replies: text: :::Dwi wedi symud yr erthygl ond mae 'na waith i'w wneud arni eto. Anatiomaros 16:57, 27 Tachwedd 2008 (UTC)
thread_title: Ail enwi'n 'Mudo Dynol'
Sgwrs Categori:Prydeinwyr yn ôl galwedigaeth

message: Fel dwi wedi nodi o'r blaen, mae gwir angen gwneud rhywbeth am y termau "Prydeinwyr"/"Prydeinig" yma. Mae nifer o Gymry, Albanwyr a Gwyddelod G.I. yn gwrthod y term yn llwyr. Dydi o ddim yn derm niwtral, ond i'r gwrthwyneb mae'n derm gyda neges wleidyddol ymhlyg ynddo. Dwi'n gwybod ei fod yn swnio'n drwsgl ac yn groes i'r arfer gennym mewn categoriau eraill - e.e. "Actorion Americanaidd" ayyb - ond beth am gael "Pobl o wledydd Prydain/o Brydain..." (DS dydy hynny ddim yn cynnwys Gogledd Iwerddon, wrth gwrs) yma ac yn y categoriau cyffelyb eraill (e.e. "Llenorion o wledydd Prydain")? Hyd y gwelaf i dyna'r unig ffordd i gadw'r ddesgl yn wastad. Yn sicr bydd llawer o Gymry sy'n ymweld â'r Wicipedia Cymraeg yn cael y defnydd o'r term "Prydeinig" fel hyn yn wrthun ac yn teimlo ei fod yn sarhad i'w cenedligrwydd fel Cymry ac efallai'n peidio cyfrannu yma mewn canlyniad. Anatiomaros 17:26, 28 Tachwedd 2008 (UTC)
thread_title: Beth ydy "Prydeinwyr"?
Sgwrs:Ieithoedd Brythonaidd

message: Byddai'n dda gweld rhagor o gyfeiriadau at ffynonellau yn yr erthygl hon, a bod ieithyddiaeth gymharol a chyn-hanes yn faterion dadleuol. Byddai hefyd yn dda gweld peth ehangu ar yr adran sy'n disgrifio nodweddion tybiedig yr iaith a'r adran sy'n cymharu hynt ieithoedd teulu'r Frythoneg. Oes awydd ar rywun i fynd ati? Lloffiwr 17:29, 30 Tachwedd 2008 (UTC)
Mae'r map yn ddiddorol ond oes unrhyw dystiolaeth i siaradwyr iaith Frythonig yn ymsefydlu yn Sbaen? Hefyd, o dystiolaeth enwau lleoedd yr oedd siaradwyr Cymraeg (neu Gymbrieg) yn ne-ddwyrain yr Alban - Lleuddion a rhannau Swydd Berwick tan yn ddiweddar - 13G yn ardal Pebyll (Peebles) a phlwyf Stow.

message: Rwyf wedi dileu'r frawddeg : "Mae'r enw Brythoneg yn cyfeirio at Frythoniaid brodorol mewn cyferbyniad ag Eingl-Saeson neu Gaels."  Nac ydy - y gair am "Frythoniaid brodorol" yw "Brythoniaid". 
Mae'r erthygl yma yn dipyn o gawl ar hyn o bryd. Allai rhywun sy'n gwybod mwy am y pwnc na fi gael golwg arni? Rhion 07:26, 5 Rhagfyr 2009 (UTC)
replies: text: O'm deall i, mae "Brythoniaid" yn gallu cyfeirio at y Brythoniaid brodorol o Gymru, ac y Brythoniaid Eingl-Saeson a Gaels, sydd pam gwnes i gynnwys y fraweddeg yn yr erthygl (jyst cyfieithiad o'r Wici Saesneg yw e). Xxglennxx 21:04, 6 Rhagfyr 2009 (UTC)
replies: text: :Beth am hyn, "Cymo Celtydd John Rhys a fathodd yr enw Brythoneg o'r gair Cymraeg Brython, sy'n golygu "Brython brodorol" mewn cyferbyniad ag Eingl-Saeson neu Gael." Xxglennxx 21:17, 6 Rhagfyr 2009 (UTC)
thread_title: Brythoneg
Sgwrs:Y plygain

message: Basai'n braf cael ffynhonnell ar gyfer "disgrifiad William Payne o blygain Dolgellau tuag 1850". Anatiomaros 16:12, 1 Rhagfyr 2008 (UTC)
replies: text: Basa, mi feddylais i am y peth... ac yna'i anghofio. Digwyddodd, darfu.... Mi chwiliai! Diolch. Llywelyn2000 21:52, 1 Rhagfyr 2008 (UTC)
replies: text: :Basa hynny'n braf. Mae'n ddyfyniad diddorol sy'n haeddu ffynhonnell. Diolch. Anatiomaros 00:10, 2 Rhagfyr 2008 (UTC)
thread_title: Cyfeiriadau
Sgwrs Nodyn:Gwleidyddiaeth Cymru

message: Pam ydym ni yn dilyn y "Wicipedia Seisnig" trwy ddefnyddio'r ddelwedd "[English] Royal Badge of Wales" i gynrychioli gwleidyddiaeth Cymru? Ar ôl siecio ar "en" dwi'n gweld mai baner genedlaethol Lloegr sydd ganddyn nhw yn y nodyn am Wleidyddiaeth Lloegr. Dwi'n cynnig defnyddio baner genedlaethol Cymru yma. Oes gan rhywun arall farn am hyn? Anatiomaros 15:43, 2 Rhagfyr 2008 (UTC)
replies: text: Banner Cymru amdani. Efallai bydd rhaid cynnig newid y ddelwedd ar y Wici Saesneg/Seisnig hefyd, er mwyn bod a chysnodeb â'r nodyn am wleidyddiaeth Lloegr. Loegr--Ben Bore 15:49, 2 Rhagfyr 2008 (UTC)
replies: text: :Yn ddelfrydol basai'n braf cael newid pethau ar "en" hefyd, ond dwi'n gwybod o brofiad mor anodd mae hynny'n gallu bod. Ar ôl siecio yr Alban a Gog Iwerddon, gwelaf mae map sydd 'na ar gyfer GI ond y bathodyn brenhinol ar gyfer yr Alban. Yn amlwg doedd y Gwyddelod sy'n cyfrannu i "en" ddim yn fodlon ar ddelwedd yn cynrychioli coron Prydain/Lloegr. Ond beth bynnag mae'r wici Saesneg yn penderfynu does dim rhaid i ni wneud yr unfath. Anatiomaros 15:54, 2 Rhagfyr 2008 (UTC)
replies: text: ::Oes gan rywun arall farn am hyn? Dwi'n bwriadu newid y ddelwedd yn nes ymlaen os nad oes wrthwynebiad. Anatiomaros 18:44, 3 Rhagfyr 2008 (UTC)
replies: text: :::Cewch manylion y bathodyn nawddoglyd hwn yma: :en:Royal Badge of Wales.  Cael ei greu ym Mai eleni fel arwyddlun swyddogol 'Llywodraeth Cynulliad Cymru' (gyda chaniatâd a bendith Brenhines Lloegr).  Wel, hyd yn oed os ydy'n cael ei ddefnyddio gan "Ein Llywodraeth Fach Ni" dydy o ddim yn addas i gynrychioli gwleidyddiaeth Cymru yn ei chrynswth. Ac mae'n ddatganiad gwleidyddol sy'n rhoi Cymru yn ei lle: symbol Cymru yn cael ei hamgylchynu gan symbolau gweddillion eraill yr Ymerodraeth a Choron Prydain/Lloegr yn ben arni, yn llythrennol.  Dwi am roi baner Cymru yn ei le fory, os nad oes dadl yn erbyn hynny. Anatiomaros 22:58, 9 Rhagfyr 2008 (UTC)
replies: text: ::::Ydy, mae'n gywilydd o beth (yn enwedig os yw'r canlynol yn wir: "in 2007 the Presiding Officer of the National Assembly for Wales entered into discussions with the Prince of Wales and the College of Arms regarding a grant of arms for official use by the assembly."). On ta waeth am hynny, gan mai symbol(?) ar gyfer y Cynulliad ydy o i fod, tydy o ddim yn addas ar gyfer Gwleidyddiaeth Cymru yn ei gyfanrwydd yn sicr.--Ben Bore 08:44, 10 Rhagfyr 2008 (UTC)
replies: text: :::::Diolch am ymateb, Ben. Gan fod neb wedi mynegi unrhyw wrthwynebiad dwi am newid hyn rwan. Efallai'n wir fod y "beth bynnag di o" (diolch yn fawr, Dafydd, Gwleidydd Cymreig y Flwyddyn 2008!) yn addas ar gyfer rhai o'r erthyglau am Lywodraeth Cymru Llywodraeth Brenhines Lloegr yng Nghymru Lywodraeth Cynulliad Cymru, ond yn sicr dydy o ddim yn addas i gynrychioli holl sbectrwm gwleidyddiaeth Cymru. Anatiomaros 16:01, 10 Rhagfyr 2008 (UTC)
thread_title: Delwedd wleidyddol?
Sgwrs:Corff rheoli iaith

message: Gweler y drafodaeth ar Sgwrs Nodyn:Gwybodlen Iaith.  Croeso i rywun gynnig gwelliant, ond roedd angen yr erthygl am fod cynifer o ddolenni coch mewn erthyglau am wahanol ieithoedd. Anatiomaros 17:44, 4 Rhagfyr 2008 (UTC)
thread_title:  Enw'r erthygl
Sgwrs:Brycheiniog a Sir Faesyfed (etholaeth Senedd Cymru)

message: Pam "Sir Faesyfed"?  "Brycheiniog a Maesyfed" yw'r ffurf sy'n cael ei arfer, dwi'n credu (dyna sy gan Kirsty Williams, AC y lle, ar ei gwefan, er enghraifft).  Yn ogystal, dydi'r sir ddim yn bod bellach. Symud hyn a'r un am yr etholiad San Steffan felly? Anatiomaros 16:02, 9 Rhagfyr 2008 (UTC)
thread_title: Sir ychwanegol yng Nghymru?
Sgwrs:Brycheiniog a Sir Faesyfed (etholaeth seneddol)

message: Gweler Sgwrs:Brycheiniog a Sir Faesyfed (etholaeth Cynulliad). Dwi'n credu dylem ni gywirio'r enw. Anatiomaros 16:04, 9 Rhagfyr 2008 (UTC)
thread_title: Sir ychwanegol?
Sgwrs:Llenyddiaeth teithio

message: Mond yn gofyn er mwyn i mi roi rhyngwici a'i fformatio ychydig.--Ben Bore 09:17, 11 Rhagfyr 2008 (UTC)
replies: text: Ia, roedd yn amwys a deud y lleia. Dwi wedi symud y dudalen, fel y gwelwch. Mae hynny'n gadael llyfr taith yn ailgyfeirio i fan 'ma, ond tybed onid mater o farn ydy gwahaniaethu rhwng llyfr taith "cyffredin" fel petai a llenyddiaeth teithio? Anatiomaros 20:43, 5 Ebrill 2009 (UTC)
thread_title: Erthygl am Lyfr Taith neu Len Teithio yw hwn?
Sgwrs Wicipedia:WikiProject Check Wikipedia

message: In the category Article with <ref> and no <references /> it includes many articles which use {{cyfeiriadau}} to display the references, so should not be included on the list. Paul-L 20:17, 13 Rhagfyr 2008 (UTC)
thread_title: Problem

message: Byddai hyn yn ei wneud yn haws i'r rhai sy'n dilyn. Dwi wedi cywiro (gobeithio!) y ddwy erthygl (galeri) ble nad oedd tesun o dal y lluniau. Llywelyn2000 00:04, 27 Chwefror 2009 (UTC)
replies: text: Dwi ddim yn siwr. Mae'n cael ei diweddaru yn rheolaidd. Anatiomaros 00:14, 27 Chwefror 2009 (UTC)
replies: text: :Gwell i mi ei adael fel ag y mae, felly! Diolch i ti.  Llywelyn2000 00:15, 27 Chwefror 2009 (UTC)
replies: text: ::Dyna ydy'r gorau, dwi'n meddwl. Gadael i'r bots wneud eu gwaith! Anatiomaros 00:18, 27 Chwefror 2009 (UTC)
thread_title:  Ar ol cywiro, a ddylwn ei ddileu o'r rhestr?
Sgwrs:Norfuk (iaith)

message: Diolch am yr erthygl ddiddorol, Gwg93. Oes gennych wrthwynebiad i symud hyn i Norfuk? Mae'n symlach ac yn swnio'n well, dwi'n meddwl (gw. y dolenni rhyngwici hefyd - 'Norfuk' yw'r dewis gan rai o'r wicipediau eraill hefyd). Anatiomaros 22:22, 20 Rhagfyr 2008 (UTC)
thread_title: Symud?
Sgwrs:Iorwerth

message: "ffurf Gymraeg ar yr enw 'Edward'". Yn wir? Bianchi-Bihan 21:49, 25 Rhagfyr 2008 (UTC)
replies: text: Swnio'n rhyfedd, efallai, ond mae'n wir. Mae'n ymddangos fod 'Iorwerth' ei hun yn enw Cymraeg go iawn ond ei fod yn cael ei ddefnyddio ers canrifoedd fel Cymreigiad/cyfieithiad o'r enw Saesneg 'Edward' hefyd (e.e. "Iorwerth I o Loegr"="Edward I o Loegr").  Gwell i mi wneud hynny'n eglurach yn yr erthygl, mae'n debyg: dydi o ddim yn dod o'r Saesneg ond mae'n enw Cymraeg sy'n cael ei ddefnyddio i gynrychioli yr enw Saesneg. Mae 'na nodyn byr yma, er enghraifft, ond dwi ddim yn siwr os yw'r ail elfen yn iawn). Nadolig Llawen! Anatiomaros 22:12, 25 Rhagfyr 2008 (UTC)
thread_title: Iorwerth/Edward
Sgwrs:Richard Davies (Mynyddog)

message: Mae Hafina Clwyd yn ei llyfryn 'Rhywbeth Bob Dydd' (tud 16) yn mynnu mai ar 10 Ionawr, 1833 y ganwyd Mynyddog. Ond, tydy hi ddim yn nodi ei ffynhonell. Efallai y gall un neu ddau ohonom dyrchu yma ac acw... Mae HC fel arfer yn gywir iawn ei dyddiadau! Llywelyn2000 08:23, 27 Rhagfyr 2008 (UTC)
replies: text: Mae y Bywgraffiadur yn rhoi 10 Ionawr, felly rwyf wedi ei roi i mewn. Rhion 08:46, 27 Rhagfyr 2008 (UTC)
replies: text: :Rwyt ti wedi fy nghuro i eto! Diolch Rhion. Llywelyn2000 09:29, 27 Rhagfyr 2008 (UTC)
thread_title: Untitled
Sgwrs:John Frost

message: 3,000 o bobl yn y brotest, medd Wiki; 20,000 medd Hafina Clwyd yn ei 'Rhywbeth Bob Dydd'. Rhaid hollti'r ddadl. Llywelyn2000 10:04, 27 Rhagfyr 2008 (UTC)
replies: text: Mae'n dyrys.  Gweler . Deb 10:45, 27 Rhagfyr 2008 (UTC)
replies: text: :Ydy, dyrys ond diddorol. Bydd angen mwy o amser a mwy o ymchwil. Diolch. Llywelyn2000 11:24, 27 Rhagfyr 2008 (UTC)
thread_title: Untitled
Sgwrs:Gwrthdaro Libanus 2007

message: Gwrthdaro rhwng Libanus a'r grŵp Fatah al-Islam yn bennaf oedd hwn. Er gellid dadlau'n gryf roedd gan y gwrthdaro'i wreiddiau yn y gwrthdaro Arabaidd-Israelaidd/Israel-Libanus oherwydd problemau cymdeithasol a gwleidyddol gwersylloedd y Palesteiniaid, nid oedd gan Israel unrhyw ran yn yr ymladd. Gyda llaw, blwyddyn newydd dda i chi Llywelyn, ac i bawb arall ar Wicipedia. —Adam (sgwrs • cyfraniadau) 03:09, 1 Ionawr 2009 (UTC)
replies: text: Cytuno, mae'n perthyn o ran y cyd-destun ehangach yn unig. Blwyddyn Newydd Dda i tithau hefyd. Anatiomaros 17:40, 1 Ionawr 2009 (UTC)
replies: text: :Digon teg. Tarddiad y broblem oedd ymosodiad Israel y flwyddyn cynt, ond mae hyn yn darddiad anuniongyrchol, felly allan a fo! Blwyddyn newydd da Adam; boed i Wici fynd o nerth i nerth eleni! Llywelyn2000 07:12, 2 Ionawr 2009 (UTC)
thread_title: Rhan o wrthdaro Israel-Libanus?
Sgwrs:Llanharan

message: Dwi wedi bod yn ychwanegu cyfeirnodau OS (os mai dyna'r gair); e.e. 'Pentref a chymuned ym mwrdeisdref sirol Rhondda Cynon Taf yw Llanharan (ST0083)'.  Jest y rhif, gan gymryd fod y darllenydd yn gwybod mai cyfeirnod OS ydyw. Ydy hyn yn iawn, ynteu ai gwell fyddai rhoi (OS: ST0083) neu gyffelyb? Diolch am eich amynedd gyda dysgwr fel fi! Llywelyn2000 17:18, 2 Ionawr 2009 (UTC)
replies: text: Dwi'n tueddu i sgwennu rhywbeth fel "Cyfeirnod OS: xxxxxx", ond does dim canllawiau penodol. Anatiomaros 18:04, 2 Ionawr 2009 (UTC)
replies: text: :Diolch. Llywelyn2000 23:04, 2 Ionawr 2009 (UTC)
replies: text: ::Dwi'n awgrymu defnyddio cyfeirnodau 6-digid, hyd yn oed os ydy'r ardal a bennir ganddyn nhw (100m x 100m) braidd yn lai na'r holl bentre -- adnabyddir cyfeirnodau 4-digid ddim gan ranfwyaf y gwefannau mapiau yn anffodus.  Wna i roi yna ST002831, sy ger yr eglwys.  Alan 01:55, 3 Ionawr 2009 (UTC)
thread_title: Untitled
Sgwrs:John Phillips (addysgwr)

message: "John Phillips" sydd gan Y Bywgraffiadur, a dyna beth sydd gan safle we Hanesybont (http://www.hanesybont.co.uk/lluniaubont/islwyn.htm) hefyd. Rhion 18:14, 5 Ionawr 2009 (UTC)
replies: text: 'John Phillips' sydd gan y Cydymaith i Lenyddiaeth Cymru. Mae'n edrych fel enghraifft arall o rai ysgrifenwyr Cymraeg yn Cymreigio enwau pobl (e.e. 'Hywel Harris', oedd wastad yn defnyddio'r ffurf 'Howel[l] Harris' ei hun). Mae 'na enghreifftiau hanesyddol o Gymry yn defnyddio ffurfiau Cymraeg neu Saesneg ar eu henwau gan amrywio yn ôl y gynulleidfa. Buaswn i'n deud ei bod yn dybynnu a oedd Phyllips/Phillips ei hun yn defnyddio'r ffurf Gymraeg neu beidio. Anatiomaros 19:07, 5 Ionawr 2009 (UTC)
replies: text: :Os na fedrwn brofi ei ddefnydd o o'i enw, tecach dilyn y ddau lyfr uchod (er eu bon nhw'n llawn o gamgymeriadau!!!) dwi'n meddwl. Gyda llaw, ro'n i'n meddwl mai aelod o'r 'The Mamas & the Papas' oedd John Phillips! Llywelyn2000 00:28, 8 Ionawr 2009 (UTC)
replies: text: ::Rwyf wedi ei symud. Efallai y bydd angen tudalen wahaniaethu? Rhion 06:48, 8 Ionawr 2009 (UTC)
thread_title: Phyllips neu Phillips?
Sgwrs:Embargo

message: Oes gan rywun gynnig am y gair Cymraeg am "blockade"? Y cwbl dwi wedi ffeindio ydy "gwarchae (ar)", ond siege yw ystyr arferol 'gwarchae'. Anatiomaros 19:33, 5 Ionawr 2009 (UTC)
thread_title: Diffyg geirfa eto
Sgwrs Categori:Troseddwyr Cymreig

message: Dwi'n credu fod angen bod yn ofalus iawn gyda pha enwau sy'n cael eu cynnwys yn y categori hwn. Awgrymaf: dim un person byw. Llywelyn2000 23:48, 13 Ionawr 2009 (UTC)
replies: text: Cytuno, neu o leiaf "dim un person byw oni bai eu bod yn droseddwyr proffesiynol" (llawn amser, fel petai). Mae aelodau o Gymdeithas yr Iaith wedi bod yn y carchar - ydyn nhw'n "droseddwyr"? Mae gwahaniaeth rhwng "pobl a garcharwyd" a "throseddwyr". Anatiomaros 00:10, 14 Ionawr 2009 (UTC)

text: Neu, rhwng pobl sy'n torri'r gyfraith am resymau gwleidyddol/moesol ayyb a'r "criminal" cyffredin. Anatiomaros 00:11, 14 Ionawr 2009 (UTC)
replies: text: :Mae hen sgwrs yn y caffi am y categorïau hynny -- gweler Wicipedia:Y Caffi#Cyfieithiad plis?  Dwi'n awgrymu newid yr enw i "Cymry a gafwyd yn euog o drosedd".  Gyda'r newidiad hwn, basai'r teitl yn fwy niwtral, heb awgrymiad bod y person yn droseddwr llawn-amser neu broffesiynol -- ac felly fasai ddim unrhyw reswm pam lai i ni osod aelodau o Gymdeithas yr Iaith yn y categori hefyd.  Yr unig faen prawf fasai: ydy'r trosedd yn nodadwy? -- h.y. peidiwn ni â rhoi sylw am droseddau nad ydynt wedi eu cyhoeddi yn y wasg neu ffynonellau tebyg.  Alan 10:13, 14 Ionawr 2009 (UTC)
replies: text: ::Cefnogi awgrym Alan i symud y categorïau priodol i "... a gafwyd yn euog o drosedd" (er fe greais y categori yma fy hunan!). Mae'n ffordd niwtral a ffeithiol o gyfeirio at bobl. Gall y term "troseddwr" arwain at ddadleuon hir a ffyrnig dros a yw cymeriadau megis Joe Doherty a  Mumia Abu-Jamal, neu hyd yn oed Oscar Wilde, yn "droseddwyr". —Adam (sgwrs • cyfraniadau) 13:43, 14 Ionawr 2009 (UTC)
replies: text: :::Diolch.  Af i ati ar ôl y penwythnos os fydd ddim gwrthwynebiad oddi wrth defnyddwyr eraill erbyn hynny (ac os cofiaf!) Alan 23:33, 16 Ionawr 2009 (UTC)
thread_title:  Pwy sy'n droseddwr?
Sgwrs:Yr wyddor Gymraeg

message: Oes gan rywun awydd recordio ffeil sain o'r wyddor Gymraeg - yr hen ynganiad neu'r newydd - a'i osod ar Gomin Wikimedia er mwyn ei gysylltu at yr erthygl? Lloffiwr 22:25, 18 Ionawr 2009 (UTC)
thread_title: Ffeil sain o'r wyddor Gymraeg
Sgwrs:Digartrefedd

message: Mae'r erthygl yma wedi ei gosod ar restr tudalennau amheus am ddau reswm:
1. Mae'n ymddangos fod y cynnwys i gyda bron wedi cael ei gopio gair am air o wefan Shelter Cymru, sy'n groes i hawliau hawlfraint
2. Tydi'r erthygl ddim yn sôn dim 'Ddigartrefedd yng Nghymru, dim ond rhestru gwybodaeth am Shelter a CASH.
Efallai caiff yr erthygl ei ddileu os na chaiff ei wella.
Dw i o'r farn bod y ddau bwnc, Shelter a Digartrefedd yn deilwng o erthyglau ar y Wicipedia Cymraeg. Beth am greu erthygl am Shelter, fel ar y Wici Saesneg, ond gyda is adran arno am Shelter Cymru (pryd y sefydlwyd, ble mae swyddfeydd, cysylltiadau a'r Cynulliad) ac yna erthygl arwahan am Ddigartrefedd, eto yn debyg i'r erthygl ar y Wici Saesneg, nid mewn cymiant o fanylder efallai ac eto gyda is adran am Gymru, gan gynnwys ffeithiau a ffigyrau (niferoedd, ym mle, canrannau o ran oed/rhyw etc, cynlluniau + mudiadau lleol a chendlaethol i'w helpu). --Ben Bore 13:26, 20 Ionawr 2009 (UTC)
replies: text: Cytuno - mae'n amlwg fod cynnwys yr erthygl yma ar hyn o bryd yn torri hawlfraint. Efallai y dylid greu eginyn "Shelter" a symud cynnwys yr erthygl yma i dudalen sgwrs yr erthygl honno, fel bod modd addasu'r wybodaeth ar gyfer yr erthygl, a chreu eginyn "Digatrefedd". Rhion 13:31, 20 Ionawr 2009 (UTC)
thread_title: Gwella'r erthygl?
Sgwrs:Afon Tryweryn

message: write something about what happened!!!!!
replies: text: This article is about the river; to see more on the drowned village of Capel Celyn in Cwm Tryweryn, take a look at Capel Celyn.

message: Efallai fod angen tudalen gwahaniaethu o'r enw Tryweryn yn rhannu wedyn yn afon / cwm Tryweryn / boddi Cwm Tryweryn. Mae i'r gair ystyron a haeanau twfn iawn. Nid son am yr afon a wneir yn y geiriau "Cofia Dryweryn". Llywelyn2000 22:22, 25 Chwefror 2009 (UTC)
replies: text: Dwi'n cytuno. Basai'n ddigon hawdd ei wneud trwy newid yr ailgyfeiriad yn dudalen gwahaniaethu. Anatiomaros 23:19, 25 Chwefror 2009 (UTC)
thread_title:  Mae Tryweryn yn fwy nag afon